इसलिए चंद्राबाबू नायडू से ममता बनर्जी तक सब को अपनी उस बुनियादी ज़िम्मेदारी का निर्वाह करना होगा, जो लोकतंत्र के बीज बचाने के लिए ज़रूरी है। कांग्रेस के पीछे चलने में अपनी हेठी समझने वालों को यह समझने की ज़रूरत है कि कांग्रेस को आगे रखे बिना नरेंद्र भाई मोदी की भारतीय जनता पार्टी के ख़िलाफ़ ताल ठोकना मुमकिन ही नहीं है। शरद पवार, अखिलेश यादव, मायावती, लालू प्रसाद और वाम-दल इसे समझते हैं। इस सच्चाई को बाकी भी जितनी जल्दी स्वीकार कर लेंगे, नरेंद्र भाई की हुकूमत का विदा-गीत उतना ही तेज़ होता जाएगा। इस गीत के सुर मद्धम करने में जिन-जिन का योगदान होगा, उन-उन को पश्चात्ताप करने का मौक़ा भी बाद में शायद ही मिले।